Zadeva C-579/11

Grande Área Metropolitana do Porto (GAMP)

proti

Comissão Directiva do Programa Operacional Potencial Humano in drugim

(Predlog za sprejetje predhodne odločbe, ki ga je vložilo tribunal administrativo e fiscal do Porto)

„Strukturni skladi — Uredba (ES) št. 1083/2006 — Geografska upravičenost — Izvajanje naložbe, ki jo sofinancira Evropska unija, iz kraja, ki ni v upravičenih regijah, in ki jo izvede subjekt, ki ima sedež v takem kraju“

Povzetek – Sodba Sodišča (tretji senat) z dne 19. decembra 2012

Gospodarska, socialna in teritorialna kohezija – Strukturne pomoči – Financiranje Unije – Uredba št. 1083/2006 – Geografska upravičenost – Izvajanje naložbe, ki jo sofinancira Unija, iz kraja, ki ni v upravičenih regijah, in ki jo izvede subjekt, ki ima sedež v takem kraju – Dopustnost – Pogoji

(člena 174 PDEU in 175 PDEU; Uredba Sveta št. 1083/2006, členi 3(2)(a), 5 in 35(1))

Določbe primarnega prava Unije v zvezi z ekonomsko, socialno in teritorialno kohezijo ter Uredbo Sveta (ES) št. 1083/2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 je treba razlagati tako, da ne nasprotujejo temu, da se naložba, ki jo sofinancira Unija, izvede iz kraja, ki ni v regijah, upravičenih do financiranja, in da jo izvede subjekt, ki ima sedež v tem kraju, če je ta naložba ciljno in prepoznavno usmerjena v regije, upravičene do financiranja.

Interesu regije, ki bi morala biti upravičena do sofinanciranja Unije, je namreč najbolj zadoščeno, kadar subjekt, pristojen za izvajanje, ponudi najboljša kakovostna in količinska jamstva za dobro izvedbo projekta. Kadar ima ta subjekt sedež zunaj navedene regije, to ne more biti ovira, da se mu projekt ne bi zaupal. Čeprav je namreč cilj strukturnih skladov in drugih finančnih instrumentov Unije pospeševanje konvergence najmanj razvitih regij, pa namen tega cilja ni to, da je opravljanje storitev, ki se izvedejo v okviru programov, ki jih sofinancira Unija, pridržano samo subjektom, ki imajo sedež v teh regijah. V skladu s tem ciljem morajo biti do sofinanciranja Unije upravičene te regije, in ne subjekti, ki imajo sedež v teh regijah.

Podobno je interes upravičene regije včasih prav tako dobro ali celo bolje zaščiten, kadar se naložba izvaja iz kraja, ki ni na ozemlju te regije.

(Glej točke 35, 36, 39 in izrek.)

Zadeva C-579/11

Grande Área Metropolitana do Porto (GAMP)

proti

Comissão Directiva do Programa Operacional Potencial Humano in drugim

(Predlog za sprejetje predhodne odločbe, ki ga je vložilo tribunal administrativo e fiscal do Porto)

„Strukturni skladi — Uredba (ES) št. 1083/2006 — Geografska upravičenost — Izvajanje naložbe, ki jo sofinancira Evropska unija, iz kraja, ki ni v upravičenih regijah, in ki jo izvede subjekt, ki ima sedež v takem kraju“

Povzetek – Sodba Sodišča (tretji senat) z dne 19. decembra 2012

Gospodarska, socialna in teritorialna kohezija — Strukturne pomoči — Financiranje Unije — Uredba št. 1083/2006 — Geografska upravičenost — Izvajanje naložbe, ki jo sofinancira Unija, iz kraja, ki ni v upravičenih regijah, in ki jo izvede subjekt, ki ima sedež v takem kraju — Dopustnost — Pogoji

(člena 174 PDEU in 175 PDEU; Uredba Sveta št. 1083/2006, členi 3(2)(a), 5 in 35(1))

Določbe primarnega prava Unije v zvezi z ekonomsko, socialno in teritorialno kohezijo ter Uredbo Sveta (ES) št. 1083/2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 je treba razlagati tako, da ne nasprotujejo temu, da se naložba, ki jo sofinancira Unija, izvede iz kraja, ki ni v regijah, upravičenih do financiranja, in da jo izvede subjekt, ki ima sedež v tem kraju, če je ta naložba ciljno in prepoznavno usmerjena v regije, upravičene do financiranja.

Interesu regije, ki bi morala biti upravičena do sofinanciranja Unije, je namreč najbolj zadoščeno, kadar subjekt, pristojen za izvajanje, ponudi najboljša kakovostna in količinska jamstva za dobro izvedbo projekta. Kadar ima ta subjekt sedež zunaj navedene regije, to ne more biti ovira, da se mu projekt ne bi zaupal. Čeprav je namreč cilj strukturnih skladov in drugih finančnih instrumentov Unije pospeševanje konvergence najmanj razvitih regij, pa namen tega cilja ni to, da je opravljanje storitev, ki se izvedejo v okviru programov, ki jih sofinancira Unija, pridržano samo subjektom, ki imajo sedež v teh regijah. V skladu s tem ciljem morajo biti do sofinanciranja Unije upravičene te regije, in ne subjekti, ki imajo sedež v teh regijah.

Podobno je interes upravičene regije včasih prav tako dobro ali celo bolje zaščiten, kadar se naložba izvaja iz kraja, ki ni na ozemlju te regije.

(Glej točke 35, 36, 39 in izrek.)